Opdatering onsdag kl. 11.30: Den 14-årige pige, der forsvandt søndag aften, er nu fundet i god behold. Læs mere her.

"Haster - haster. Efterlysning."

Sådan begynder et Facebook-opslag fra organisationen Missing People, der efterlyser en 14-årig fynsk pige ved navn Nicoline, som formodes at kunne opholde sig i Odense, Bogense eller Svendborg.

I Facebook-opslaget står der, at pigen har været forsvundet siden søndag, og at hun sidst er set i Odense mandag omkring klokken seks om morgenen.

Fyns Politi oplyste tidligere tirsdag, at man havde været i kontakt med den forsvundne pige mandag, og at sagen nu var overdraget til de sociale myndigheder. Men hun er stadig efterlyst, fastholder både Missing People og moren til den 14-årige.

Facebook-opslaget blev først lavet, efter den 14-årige blev meldt savnet hos Missing People om eftermiddagen mandag, oplyser foreningens formand Vivian Winther Eriksen. Hun fortæller, at Nicoline fortsat er efterlyst af politiet - herunder også Fyns Politi.

- Vi gør ingenting, uden det er koordineret med både politiet og de pårørende. Vi kunne ikke drømme om at efterlyse en person, som ikke er efterlyst af politiet, siger hun.

Formanden oplyser desuden, at organisationen er i løbende kontakt med politiet.

(artiklen fortsætter under Facebook-opslaget)